VERSET! (Tweede aflewering) | Die Vryburger
VERSET! (Tweede aflewering)
July 23, 2013 - Menings - 11 comments
In die eerste aflewering het ons bespreek of verset wel Christelik regverdig kan word. Die keer kyk ons bietjie na die verset model wat ons voorouers toegepas het.
FW de Klerk se verraad in 1992 beskou baie van ons volksgenote as die grootste vernedering wat ons volk nog gely het. Daar was egter net so groot vernedering vir ons volk op 12 April 1877 toe Shepstone met net 25 polisiemanne sonder enige slag of stoot die Transvaal geannekseer het en die Union Jack gehys het. Die oorname was vooruitgegaan deur President Burgers wat 'n liberale hervormingsbeleid begin toepas het, en so die volk se veggees en vryheidsgees geblus het. Eers toe die harde werklikheid van vreemde oorheersing tot die volk gekom het, het hulle 'n verset-gees begin ontwikkel.
Kruger het in daardie tyd die weg van onderhandelinge gevolg. Daar is 'n vryheidsafvaardiging verkies om die volk se vryheid te gaan opeis. Die eerste vryheidsafvaardiging was Kruger en Jorissen. In Desember 1877 het die afvaardiging egter met onverrigte sake teruggekom. 7 Januarie 1878 het sowat 1000 burgers opgedaag in PTA om verslag te kom ontvang van die vryheidsafvaardiging. Dit was 'n onstuimige vergadering en die leiers was self baie verbaas om die verandering in die volk waar te neem. Die volgende stap wat Kruger hulle gevolg het was om 'n versoekskrif op te stel wat die volksgenote moes teken. Die versoekskrif het dit duidelik gestel dat die volk sy vryheid wil terughê. Tydens die tydperk van handtekening insameling is daar 5 volksvergaderings belê. Die eerste was in April 1878 waartydens 1154 boere byeengekom het by Doornfontein ten spyte van Shepstone se verbod op publieke vergaderings. Daarna is die vryheidsafvaardiging weer gestuur na die Engelse. Hulle het egter weer teruggekeer met onverrigte sake.
Die patroon van vryheidsafvaardiging, verslag en volksvergaderings het egter begin vrugte afwerp. Die volk het in meer en meer getalle by die vergaderings opgedaag en allomeer lydelike verset begin toepas. Die getalle van die volksvergaderings toon duidelik dat die volk al hoe meer oortuig begin raak het dat verset die enigste uitweg was :
Doornfontein April 1878 1154
Kleinfontein Maart 1879 11 maande na vorige 4000
Wonderfontein Desember 1879 10 maande na vorige 5000
Paardekraal Desember 1880 12 maande na vorige 10000
Wat ook interessant is, is 'n meningsopname wat by Kleinfontein gehou is. Daar is gekyk of die volk reg is vir gewapende protes of nie. Daar was 219 burgers ten gunste van geweld, 154 ten gunste van lydelike verset en 1137 wat gewillig was om die meerderheid se besluit te aanvaar. Tans is dit net so met ons volk. Net 'n handjie vol is bereid om 'n besluit te neem. Die res val by die meerderheid in.
Daar was egter twee groot aksies van lydelike verset wat uitgestaan het bo die res. By Wonderfontein se vergadering is die Vierkleur weer vir die eerste keer gehys (dit was verbied). Britse gesag was luidkeels verwerp. Pretorius was as gevolg hiervan op 5 Januarie 1880 vir hoogverraad in hegtenis geneem. Daar het as gevolg daarvan 300 gewapende burgers opgeruk in Potchefstroom. Kruger moes dadelik soontoe gaan om die burgers tot bedaring te roep.
Die mees bekendste voorval van lydelike verset was sekerlik die voorval van Bezuidenhout se wa. Die vorm van lydelike verset was die vuurhoutjie in die kruitvat. Bezuidenhout het geweier om belasting te betaal, waarna die landdros beslag gele het op sy wa. Die wa moes op 11 November 1880 per openbare veiling verkoop word. Cronje en 100 boere het egter hul opwagting gemaak en die bode van die hof van die wa geruk en die wa terugbesorg aan Bezuidenhout. Die gort was gaar en die Paardekraal vergadering was daardeur vervroeg van Januarie 1881 na 8 Desember 1880.
Die Boerevolk word nou opgeroep tot 'n groot waagstuk. Kom ons wees eerlik en reguit met mekaar. Vryheid het altyd 'n duur prys om te betaal. In ons volk se geskiedenis was die vryheid selfs so duur soos 26 000 vrouens en kinders. Ons volk staan nou voor die kruispad. Verset, of vlug. Immigreer of verset. Elkeen van ons sal nou moet kies. Gaan ons veg of gaan ons vlug. Ek kies die Boere verset model. Kom ons verkies 'n volksraad (vryheidsafvaardiging) en laat hulle ons vryheid gaan opeis. Laat hulle terugkom en verslag doen aan die volk. Ons as volk sal tesame hiermee moet begin met lydelike verset. Dit mag dal oorspoel na aktiewe verset en selfs na gewapende verset. Maar laat ons dit end uit doen. Laat ons nou al begin praat van VERSET! Dit kan nie meer 'n geborge, geslote term in ons volksmond wees nie. Dit moet deur ons gepraat en gedoen word. Die term moet in ons kinders se taal gevestig word. Ons volk kan net oorleef deur in verset te gaan. Verset nie net omdat ons wil nie, maar ook omdat dit ons Christelike plig is!
11 thoughts on "VERSET! (Tweede aflewering)"
Arnold July 23, 2013 at 6:17 pm
Verset, verset, verset!!!!
Ja, dit het nou tyd geword dat verset die plek moet neem na De Klerk se twintig jaar van mislukking.
Dit behoort nou vir alle blankes duidelik te wees dat die liberale/ komunistiese eksperiment totaal gevaal het. En dit is besig om te sneeubal, en daar is geen omdraai kans meer nie.
Tot watter uiterste hierdie verset aksie sal vorder , sal afhang van die reaksie van die liberales en al hulle toutjie poppe.
Dit moet duidelik aan hulle gestel word, sodat ons nie daarna weer geblameer word nie.
Ek Arnold is ten volle bereid om van verset aksie nommer een te vorder tot by aksie 6.
En wie gaan my keer????
Deon July 24, 2013 at 5:51 am
Beste Jan en Arnold – ek stem volkome saam met die Boere Verset Model van praat, Volksverslag, eis, Volksverslag, dreig, Volksverslag, en doen (plaaslike selle doen soos goed dink in Volksbelang – geen sentrale bestuur wat toegesluit kan word nie) – eskalerende verset tot Vryheid (10 plae). Roterende leierskap en verskillende leiers vir verskillende fases kan dit moeiliker maak vir die intimideerders. Tussen bovermelde stappe 4 (Volks-lydelike verset) en 5, wat van herlewing van 'n konfederale Vryheidsalliansie van groepe en volke vir selfbeskikking wat kan mobiliseer vir sekere kollektiewe verset aksies. (BBB, ou tuisland leiers, en webblad waar groepe teen die diktatuur en vir selfbeskikkings modelle kan registerer en kollektiewe verset aksies bevorder kan word)?
Arnold July 24, 2013 at 6:48 pm
Jou plan van verskillende leiers en ook roterende leiers is gaaf.
Ons moet ook die resep van Die Vryburger gebruik, waar niemand weet wie die bestuur is nie.
Eientlik moet daar met die ses plaë genoem word dat God ons leier is.
Dan kyk ons hoe hulle daardie arrestasie gaan uitvoer.
Arnold July 24, 2013 at 7:48 pm
'n Ander magtige wapen wat in ons afrikaners se besit is, is die boere se plaas produkte.
Die boere is verantwoordelik vir die skep van der duisende werksgeleenthede buite die grense van sy plaas. Nie net word sy produkte verder in fabrieke verwerk nie, maar dit het 'n lang rits ander bykomende werkskepende voordele. Die produk moet vervoer word tot by 'n mark of fabriek. Dit op sigself is 'n reuse bedryf. Dan die verwerking. Dan verpakking wat ook 'n reuse bedryf is. Soms ook verkoeling. Dan weer word dit landswyd en oorsee vervoer. Weereens duisende mense wat daarin betrokke is. En dan die winkels wat hierdie produkte verkoop aan die verbruikers. Der duisende mense wat dit nodig het.
Dit hou nie daar op nie.
Die boere is self ook groot aankopers van produkte wat net deur boere gekoop word.
Plaas implemente,trekkers, stropers, kunsmis, chemikalië, branstof en teveel items om hier te noem.
Ons sit met die hef in die hand.
Nou weet ons mos waarom daar gepoog word om daardie masiewe plaas onderneming ook te bekom.
En hierdie wat ek pas genoem het , is maar net die dun bolagie. Dit gaan veel dieper as dit.
Dit is 'n mag waaroor ons beskik wat die weermag na 'n piekniek laat lyk.
Ons hoef net daardie een enkele wapen te gebruik om hierdie hele land lam te lê.
Is dit waar die Selfbeskikkings knoop dalk lê???
DuP du Plessis July 24, 2013 at 11:22 pm
Verw: "Die Boerevolk word nou opgeroep tot 'n groot waagstuk."
Jan Beyers noem dat 'verset' 'n "groot waagstuk" kan wees. Ek wil die waarskuwing verder neem as net 'n groot waagstuk. Die Boerevolk se verset-poging kan op 'n tragiese ramp afstuur as dit onoordeelkundig en hals-oorkop aangepak word.
Die Boerevolk is gebore, en het ontwikkel uit talle mislukte pogings tot verset, waarvan nog slegs een 'n tydelike mate van sukses behaal het, nl. die Eerste Vryheidsoorlog, soos deur Jan hierbo beskryf.
As ons nie leer uit die foute wat ons oupas gemaak het nie, sal ons poging maar ook weer op 'n mislukking afstuur.
Die eerste verset-poging van ons voorouers in 1799 teen die onwettige en onderdrukkende Imperiale owerhede, was as verset-poging 'n totale mislukking, maar selfs al het dit misluk, was dit absoluut noodsaaklik dat dit moes plaasvind, want die sukses wat daaruit voortgespruit het, was dat die embrio van die Boerevolk daardeur bevrug geword het. Die Patriot-beweging van die Graaff-Reinetse Vryburgers het ou Oom Martiens Prinsloo en Kommandant Adriaan van Jaarsveld die doodstraf besorg, en vier jaar se lyding in die Kasteel in Kaapstad.
Ons tweede verset-poging in 1815, het gevorder tot by 'n opstand, maar dit het toe nog 'n groter ramp uitgedraai, deurdat Oom Martiens se seun Hendrik en nog vier ander 'rebelle' by Slagtersnek opgehang is. Maar sonder hierdie mislukte Slagternek-rebellie, sou daar geen Boerevolk ooit kon bestaan nie, want die vryheidsdrang wat daaruit gebore was, het gelei tot die Groot Trek van 1836-38 en die geboorte van daardie bevrugte embrio van 1799.
Die Groot Trek kan opsigself ook gesien word as 'n poging tot verset wat tot groot rampe gelei het. Bloukrans en Weenen was as ramp slegs oortref deur die Helkampe ven die Tweede Vryheids-oorlog. Maar die sukses wat uit hierdie ramp gevloei het, was 'n Verbond met ons Vader in die hemel, waarmee daardie baba by Bloedrivier gedoop is.
As dit die redaksie se goedkeuring wegdra, sal ek graag in 'n volgende kommentaar 'n uittreksel uit 'Blydevooruitzicht' van HS van Blerk wil plaas, waarin die kern-beginsel van ons volk se "verset-pogings' deur niemand anders as Oom Martiens Kasteel, self verduidelik word.
Deon July 25, 2013 at 6:17 am
Goeie insette Broers Arnold en DuP. Kwoteer asb Volksheer HS van Blerk.
DuP du Plessis July 25, 2013 at 10:14 am
Die boodskap in hierdie uittreksel, beklemtoon maar net die feit dat die Vryheidsvlam van 'n volk in elke nuwe geslag gevoed moet word, anders, as daardie vlammetjie doodwaai, sterf die volk, en dan bly daar net 'n ashoop oor.
Hier dan, die ideaal van die oupagrootjie van die Boerevolk:
Op 'n dag in 1815 daag Teuns de Klerk, toe reeds getroud en die vader van kinders, by die Prinsloo's op Naudésrivier op met dié nuus: "Die vloeke het Oom Frederik Bezuidenhout doodgeskiet oor hy nie voor die Swarte Ommegang wou verskyn nie. Luiteland Rousseau en 'n Mackay het met 'n trop pandoere gekom om hom hof toe te vat. Oom Frederik wou hom nie laat vat nie. Dit het 'n skietery afgegee en 'n pandoer het Oom Frederik daar by die klipskeur agter sy huis doodgeskiet."
"Doodgeskiet, sê jy, Teuns! Sê jy pandoere?" het ou Martiens gevra.
"Ja, Oom, koelbloedig soos 'n hond. Daar sal nou beroering kom. Nou moet ons die Ingelse aan die keel gryp en ons republiek eis. En die ou Patriotskap moet herleef. Ons…!"
"Wa-wag. …Stadig, Teuns. Nie so haastig nie, Jong."
Ou Marthinus Prinsloo kyk ver oor die heuwels en dale van die jare en leef op 'n ver pad terug, terug in die woelinge van die laaste kwart van die vorige eeu, terug in die tyd toe hy, Martiens Prens van die Bosberg, Beskermer van die Stem van die Volk, 'n kommando byeengeroep het om sy ou strydmaat, Adriaan van Jaarsveld wat gevange weggevoer word Kaap toe, te ontset. Die groot opstand móés toe volg. Maar almal het nie saamgestaan nie. Hulle kon nie kruit en lood kry nie en die oormag was te groot. Hulle moes oorgee en daar in die onleefbare selle van die Kasteel is hulle sestien maande lank uitgehonger en gemartel tot hulle eindelik gevonnis is…
Ou Marthinus sien nog soos gister, die gemeste fiskaal Van Ryneveld met sy uitgestrekte beskuldigende hand staan onderwyl hy na hom en Kommandant Van Jaarsveld wys en hulle dood eis, eis dat hulle opgehang moet word en dat hulle liggame aan die galg moet hang totdat die aasvoëls en kraaie… Hy hoor die doodvonnis soos gister. Maar dit was gering vergeleke met die lang ure, weke, maande, jare wat hy in daardie vreeslike sel van die Kasteel moes beleef; byna sonder kos, met haas geen beweegruimte vir hom, …die olifantsjagter van weleer, wat grootgeword het in die wye ruimtes van sy land.
"Ja, die ou Patriotskap," mymer Martiens Kasteel, want so noem almal hom vandag. "Dit het nie gesterf nie. …Kinders, dit is die wil van God, die Skepper van ons volk, dat wat Hy geskep het, sal bly lewe. Hy moét bly lewe. Want as die vuur in ons geblus moet word, sal God in ons doodgaan. Dan sal ons soos die diere van die veld word; …soos daardie ellendige Van Ryneveld."
"Dan moét die Patriotskap herleef! Dan moet ons weer die wapen opneem!" sê Teuns geesdriftig.
"Ek weet nie, Teuns. Ons Ingelse oorheerser is die duiwel self. Ons het een keer opgestaan en geëis wat ons toekom. Ons het baie seer gekry. Ons kan nog seerder kry. Ons heil lê miskien in trek, oor die limiete en weg, die ver binneland in. Daar is nog baie grond. Ons kan ons volkskap met ons saamvat, daar uitbou…" Dit is asof Ou Marthinus met homself praat.
Hendrik, jare al 'n getroude man, praat nou vir die eerste keer. "Ek wil nie graag teen Pa praat nie. Maar net soos Pa in 1795 en weer in 1799 gevoel het, so voel ons vandag. Pa het gely en Oom Aderjan is doodgemartel. Dink Pa dit was verniet? Pa, ek glo daardie lyding van Pa-hulle was die geboorte-uur van ons volk se vryheidsgedagte. Maar as ons, …ons geslag nie iets doen nie, is dit 'n doodgebore ideaal. Gee ons ook 'n kans om te oorwin of …dan om te ly, desnoods om te sterf, sodat die vryheidsideaal in ons en ons kinders kan bly lewe, om nie ooit dood te gaan nie?"
"Kinders, ek is bekommerd oor julle. Die Brit is 'n brullende roofdier wat rondloop om te verslind; en julle julle weet nie watter hel wag daar in die Donker Gat van die Kasteel nie. Maar ek kan julle nie keer nie. As ek julle sou probeer keer, pleeg ek ontrou."
So, my waarskuwing aan my volksgenote is dit: Moenie toelaat dat ons verset-poging ontspoor word deur 'n vrees vir klein terugslae en tydelike mislukkings nie, ons het wel nodig om te leer en nie onnodige foute te maak in die proses nie, maar om ons volk se vryheidsideaal brandende te hou, het elke geslag nodig om bloed daarvoor te offer.
Arnold July 25, 2013 at 9:05 pm
Daar bestaan soveel metodes en maniere van verset, en elke mens het nou maar eenmaal sy eie begrip daaroor.
As mens kyk na die metode wat Mandela en sy bendes gebruik het, kan mens dit niks minder as lafhartig beskou nie.
En tog het dit gewerk. Die buiteland het wel hulle aandeel daarin gehad met befondsing en wapens. En dan ook die boikotte teen ons.
Die boikotte het ons net gehelp, al was dit soms lastig.
Ons het GEEN hulp van niemand nodig nie. Ons selfbeskikkings eis is wettig.
Ons sal nie gesmeek word om dit te kom haal nie. Ons sal moet sweet daarvoor.
Die groot vereiste is of ons selfbeskikking wil hê. As daar genoeg mense is wat dit wel wil hê, dan is ons gereed om te doen wat gedoen moet word.
En dit sal gedoen moet word op die Afrikaner/Boere terroriste manier.
Geen groot samekomste en byeenkostes moet gereël word nie. Hoe digter jou vyand saamgekoek is, hoe maklikker om hom uit te wis.
Ek gaan nou sommer 'n eenvodige voorbeeld gebruik om my punt te bewys.
Gestel daar word besluit om elke stopstraat in die land wit te verf op 'n gegewe dag en tyd.
Is daar genoeg polisie en of soldate om elke stop teken te gaan oppas???
Daar is eenvoudig nie. En met die polisie en soldate soos hulle is, hardloop elkeen weg, want hulle kan slegs grootbek wees as hulle in hulle honderdes oor iets betoog.
Gaan die Liberales daar wees om te help??? Geen kans nie, want hulle kan net die dom swartes se koppe vol leuns pomp sodat hulle die vuilwerk moet gaan doen.
Elke persoon wat besluit dat hy 'n stop teken gaan wit verf, mag sy planne met geen ander persoon deel nie. Net hy gaan dit doen, en ook sorg dat hy alleen is.
Daar bestaan wonderlikke metodes wat gebruik kan word met hierdie vorm van verset.
En dit moet, of hoef nie 'n geheim te wees nie. Verkondig dit wyd en syd dat die Afrikaner/Boer nou gaan "plunder"
Om die erens van ons planne duidelik te maak, het ek hierdie voorstel
Op 'n gegewe dag en tyd word daar in elke dorp, en op boere se plase wat naby paaie is, 'n Vlag gehys. Dit sal die teken aan almal in hierdie land wees dat die "Stop Horlosie" aan die gang gesit is. Almal moet daarvan weet. Dan kan daar onmoontlik nie "Onthullings en ontdekkings" gemaak word nie. Daar is ook nie 'n "Army" wat aangeval kan word nie, want ons is te verspreid.
Die regering sal slegs kan pleit dat hulle nou bereid is om samesprekings te voer.
Dit is 'n vorm van verset wat gebruik kan word sonder om mense te beseer of te dood.
Om net bloot met die bek geraas te maak, en of om die een klagte na die ander te lê, is tyd mors.
Veg vuur met vuur.
DuP du Plessis July 26, 2013 at 10:09 am
Verw: "En dit sal gedoen moet word op die Afrikaner/Boere terroriste manier."
Ek aanvaar en lei af uit jou kommentaar dat jy dit spesifiek so beskryf om dit te kan onderskei van die ANC-terroriste se manier.
Maar laat ek dit nou maar duidelik stel, al sou dit kom dat die Boerevolk in opstand kom, of selfs in 'n gewapende rebellie moet gaan om die Suid-Afrikaanse regering te dwing om ons onafhanklikheid en selfbeskikking te erken, sal dit nooit wees om die RSA Eenheidstaat of sy regering oor te neem nie, want daar is vir ons geen waarde daarin om oor enige ander volke of hulle grondgebied te regeer nie, slegs oor ons eie, met bloed gekoopte, en internasionaal-erkende Boererepublieke.
En laat ek dit verder ook duidelik stel, dat die Boerevolk vanuit ons beginsels, nie terroristiese-dade sal pleeg nie, waar onskuldiges vermoor en vermink word, soos wat die ANC gedoen het en steeds toelaat dat hul kaders so optree. Ons is 'n Godvresende volk en word nie deur Satan gedryf tot terroristiese optrede nie.
So, noem ons Boerestryders of Vryheidsvegters ens., maar NOOIT terroriste nie.
Arnold July 26, 2013 at 9:44 pm
Goed ! Ek het vergeet om daardie woord in aanhalings tekens te skryf.
Lees ook my derde laaste reel in die laaste sin.
Ek is dit eens met jou preek aan my, en het nêrens geskryf dat ons weer oor barbare moet regeer nie.
Opvallend is die gebrek aan kommentaar oor die res van my skrywe.
DuP du Plessis July 27, 2013 at 7:02 pm
Ja, by nabetragting kan ek verstaan dat jy my kommentaar as 'n "preek" beleef het, want ek het die aanhef ook direk aan jou gerig. As jy bedoel het om "daardie woord" in aanhalings tekens te gebruik, sou ek my kommentaar eerder in die algemeen wou rig, aan Afrikaners wat in die verlede die optrede van die Stormjaers en die Boeremag, gereeld as terrorisme wou beskryf. So verskoon asb., maar ek hoop dat die boodskap tog sal tuiskom by diegene vir wie dit bedoel was.
Wat ek wel oor jou voorstelle wil sê, is dat ek daarvan hou dat jy "buite die boks" redeneer en met nuwe gedagtes vorendag kom, dit is die manier om die ander kant onverhoeds te betrap. Jong manne met vinnige optrede kan verset-pogings in vinnige suksesse omskakel, maar dan is dit ook die ouer manne se taak om te sorg dat daar nie onnodige risikos geneem word, wat die jonges aan die verkeerde kant die gereg kan laat beland nie.
"Om net bloot met die bek geraas te maak, en of om die een klagte na die ander te lê, is tyd mors." Hiermee stem ek 100% saam, maar dit is ongelukkig hoe die partypolitieke stelsel werk, hulle hande word afgekap, en in die meeste gevalle beteken hulle "bekke" nog minder.
Dankie dat jy die kommentare in hierdie "verset artikel" so lewendig hou, dit is die beste manier om ons lesers se aandag te behou en gedagtes in hul midde te lê.